Diari Oficial de la Generalitat Valenciana


Sumari del DOGV 5442, del 02-02-2007 (2007/965)

Informació pública del projecte d'urbanització del sector R-1 de sòl urbanitzable residencial del Pla General de La Granja de la Costera, promogut per la mercantil Promofever, SL.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   5442

Data del DOGV
:   02-02-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/965


Data del document
:   23-01-2007

Organisme emissor
:   Promofever, SL

Tipus de document
:   Informació Pública

L'Ajuntament Ple de La Granja de la Costera en sessió celebrada en data 27 de setembre de 2006 va acordar iniciar el procediment per a la gestió indirecta del programa d'actuació integrada del sector R-1 de sòl urbanitzable residencial del Pla General d'este municipi, així com aprovar les bases particulars reguladors de l'adjudicació de l'esmentat programa, havent-se enviat l'anunci de concurs al Diario Oficial de la Unió Europea en data 8 de novembre de 2006.  
L'entitat mercantil Promofever, SL, amb domicili a Llosa de Ranes (València), carrer Sant Roc, núm. 81, a l'empara del que establixen els articles 126 i 129 de la Llei Urbanística Valenciana, ha depositat a la notaria de Joaquín Casanova Ramis el projecte d'urbanització corresponent al sector R-1 de sòl urbanitzable residencial del Pla General del municipi de La Granja de la Costera.  
De conformitat amb el que disposen els articles 134 de la Llei Urbanística Valenciana i 292 i 293 del Reglament d'Ordenació i Gestió Territorial i Urbanística, se sotmet a informació pública l'esmentat projecte d'urbanització i es fa constar:  
1. El document que se sotmet a informació pública és el projecte d'urbanització presentat per la mercantil Promofever, SL, respecte del sector R-1 de sòl urbanitzable residencial del Pla General del municipi de La Granja de la Costera, i l'ordenació detallada a desenvolupar és la que establix el Pla General.  
2. La notaria en la qual està protocol·litzada la documentació citada és la de Joaquín Casanova Ramis, carrer Carlos Sarthou, núm. 4, entresòl de Xàtiva (València). Així mateix, s'ha depositat un exemplar de la documentació davant l'Ajuntament de La Granja de la Costera.  
3. Se sotmet a informació pública el projecte d'urbanització, per termini d'un mes, i s'inserirà un anunci en el Diari Oficial de la Comunitat Valenciana i en un diari no oficial d'àmplia difusió a la localitat afectada.  
Es comunica que dins del termini d'un mes comptador des de la publicació de l'últim anunci, qualsevol persona podrà comparéixer en l'expressada notaria per a obtindre a costa seua, còpia de l'acta de protocol·lització del projecte d'urbanització o sol·licitar que li siga exhibida, i l'horari d'atenció al públic serà de 10.00 a 14.00 hores. També, es podrà consultar esta documentació i l'expedient administratiu a l'Ajuntament de La Granja de la Costera en horari d'atenció al públic. Durant este termini es podran presentar les al·legacions que estimen convenients al projecte d'urbanització exposat al públic tant a la notaria com a l'Ajuntament.  
Llosa de Ranes, 23 de gener de 2007.- Els administradors solidaris de Promofever, SL: José Francisco Fenollar Navas i Alejandro Vercher Torralba.